**Ministru kabineta noteikumu projekta**

**„Kārtība, kādā veicami maksājumi valsts pamatbudžetā par valsts stratēģiskās infrastruktūras izmantošanu un izlietojami iegūtie finanšu līdzekļi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts (turpmāk – noteikumu projekts) izstrādāts saskaņā Likuma par ostām 14.panta 21 daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 1.janvārī stājās spēkā Grozījumi Likumā par ostām, kas paredz Rīgas brīvostas pārvaldei, Ventspils brīvostas pārvaldei un Liepājas speciālās ekonomiskās zonas pārvaldei (turpmāk – ostu pārvaldes) veikt maksājumu valsts pamatbudžetā par valsts stratēģiskās infrastruktūras izmantošanu, kas ir vienāds ar šo ostu ieskaitījumiem pašvaldību speciālajos budžetos. Noteikumu projekts sagatavots pamatojoties uz Likuma par ostām 14.panta 21 daļā doto deleģējumu Ministru kabinetam noteikt kārtību, kādā veicami attiecīgie maksājumi valsts pamatbudžetā un izmantojami šādā veidā iegūtie finanšu līdzekļi. Ar noteikumu projektu tiek noteikts, ka ostu pārvaldes maksājumu par iepriekšējo gadu aprēķina un ieskaita valsts pamatbudžeta ieņēmumu kontā Valsts kasē divu kalendāro nedēļu laikā pēc ostu pārvalžu gadu pārskatu apstiprināšanas 10% apmērā no tonnāžas, kanāla, mazo kuģu, enkura un kravas maksas. Iegūtie finanšu līdzekļi tiek piešķirti valsts budžeta dotācijas no vispārējiem ieņēmumiem veidā ar ostu darbību saistītās publiskās lietošanas infrastruktūras pārvaldītājiem (Satiksmes ministrijai un ostu pārvaldēm) valsts galveno autoceļu uzturēšanai (segu pastiprināšanai, satiksmes drošības projektu īstenošanai) un ostu akvatoriju/kuģu ceļu padziļināšanas darbu veikšanai un dziļumu uzturēšanai, kurus veic ostas pārvalde pati vai piesaistot ārpakalpojumus, **un ar ostu darbību saistītās publiskās lietošanas infrastruktūras attīstībai**. Ostu akvatoriju un kuģu ceļu padziļināšanas darbu veikšana un dziļumu uzturēšana ir viena no svarīgākajām ostas infrastruktūras uzturēšanas izmaksu sadaļām. Lai ostu pārvaldes varētu izvairīties no ostu maksu līmeņu paaugstināšanas un saglabāt savu konkurētspēju, ar noteikumu projektu paredzēts noteikt, ka valsts budžeta dotācija no vispārējiem ieņēmumiem tiek sadalīta šādā apmērā: ostu pārvaldēm 90% un Satiksmes ministrijas pamatbudžeta apakšprogrammai 23.06.00 „Valsts autoceļu pārvaldīšana, uzturēšana un atjaunošana” 10% apmērā no ostu pārvalžu veiktajiem maksājumiem.Noteikumu projekts paredz noteikt, ka ostu pārvaldes finanšu līdzekļu pieprasījumu, kopā ar pamatojošiem dokumentiem, iesniedz Satiksmes ministrijā divu kalendāro nedēļu laikā pēc maksājuma veikšanas valsts pamatbudžeta ieņēmumu kontā Valsts kasē. Savukārt pārskatu par valsts budžeta dotācijas izlietojumu Satiksmes ministrijas pamatbudžeta apakšprogrammai 23.06.00 „Valsts autoceļu pārvaldīšana, uzturēšana un atjaunošana” sniedz atbilstoši Ministru kabineta noteikumos par Valsts pamatbudžeta valsts autoceļu fonda programmai piešķirto līdzekļu izlietošanas kārtību noteiktajā kārtībā.  |
| 3. | Projekta izstrādē iesaistītās institūcijas | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Rīgas brīvostas pārvaldi, Ventspils brīvostas pārvaldi, Liepājas speciālās ekonomiskās zonas pārvaldi un Satiksmes ministriju.  |
| 2. | Tiesiskā regulējuma ietekme uz tautsaimniecību un administratīvo slogu | Rīgas brīvostas pārvaldei, Ventspils brīvostas pārvaldei un Liepājas speciālās ekonomiskās zonas pārvaldei būs jāveic maksājumi valsts pamatbudžetā atbilstoši to darbības rezultātiem.  |
| 3. | Administratīvo izmaksu monetārs novērtējums | Noteikumu projekta tiesiskajam regulējumam nav ietekmes uz administratīvajām izmaksām. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (tūkst. euro) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 5 320 801 | 5 320 801  | 5 320 801 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 5 320 801 | 5 320 801 | 5 320 801 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Budžeta ieņēmumi aprēķināti atbilstoši Rīgas brīvostas pārvaldes, Ventspils brīvostas pārvaldes un Liepājas speciālās ekonomiskās zonas pārvaldes sniegtajai informācijai. Ostu pārvaldes plānotie kopējie ieņēmumi no tonnāžas, kanāla, mazo kuģu, enkura un kravas maksas ir šādi:1. Rīgas brīvostas pārvalde – 33 811 400 EUR;
2. Ventspils brīvostas pārvalde – 14 896 610 EUR;
3. Liepājas speciālās ekonomiskās zonas pārvalde - 4 500 000 EUR.

Plānotie maksājumi valsts pamatbudžeta ieņēmumu kontā 10% apmērā no tonnāžas, kanāla, mazo kuģu, enkura un kravas maksas ir šādi:1. Rīgas brīvostas pārvalde: 33 811 400 x 10% = *3 381 140 EUR;*
2. Ventspils brīvostas pārvalde: 14 896 610 x 10% =

*1 489 661 EUR;*1. Liepājas speciālās ekonomiskās zonas pārvalde: 4 500 000 x 10% = *450 000 EUR*
2. Kopā: 3 381 140 + 1 489 661 + 450 000 = 5 320 801 EUR.

Plānotie budžeta izdevumi:1. Rīgas brīvostas pārvaldei: 3 381 140 x 90% = *3 043 026 EUR*;
2. Ventspils brīvostas pārvaldei: 1 489 661 x 90% = *1 340 694 EUR*;
3. Liepājas speciālās ekonomiskās zonas pārvaldei: 450 000 x 90% = *405 000 EUR*;
4. Satiksmes ministrijas pamatbudžeta apakšprogrammai 23.06.00 „Valsts autoceļu pārvaldīšana, uzturēšana un atjaunošana”: 5 320 801 x 10% = *532 080* *EUR.*

Valsts budžeta ieņēmumu un izdevumu pozīcijās norādītie ieņēmumi un izdevumi var mainīties, jo tie ir atkarīgi no ostas darbības rezultātiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Satiksmes ministrija, Rīgas brīvostas pārvalde, Ventspils brīvostas pārvalde, Liepājas speciālās ekonomiskās zonas pārvalde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Saistībā ar projekta izpildi iesaistīto institūciju funkcijas netiek paplašinātas vai sašaurinātas.Saistībā ar projekta izpildi nav nepieciešams veidot jaunu institūciju, nav plānota esošas institūcijas likvidācija vai reorganizācija. |
| 3. | Cita informācija | Nav |

*Anotācijas IV un V sadaļa –* Projekts šīs jomas neskar.

Satiksmes ministrs A.Matīss

Vīza:

Valsts sekretāra vietā –

Valsts sekretāra vietniece I.Aleksandroviča

16.06.2014. 11:41

1056, I.Sāre, 67028042, inga.sare@sam.gov.lv